AfriForum Jeug vertoon dokumentêr oor plaasmoorde | AfriForum Jeug
Jy is hier: Tuis / AfriForum Jeug vertoon dokumentêr oor plaasmoorde
AfriForum Jeug vertoon dokumentêr oor plaasmoorde21 September 2012 AfriForum Jeug bied vanaand, 20 September 2012 ’n vertoning van War of the Flea, ’n dokumentêr wat handel oor landelike geweldsmisdaad in Suid-Afrika, by die Potchefstroom-kampus van die Noordwes-Universiteit aan. Dit vorm deel van ’n bewusmakingsveldtog wat fokus op die effek van plaasmoorde op gemeenskappe en wat ’n bydrae wil lewer om plaaslike veiligheidstrukture te verbeter.
Die eerste vertoning is reeds by die Universiteit van Pretoria aangebied en AfriForum Jeug het ook vertonings gehad by die Universiteit van Stellenbosch en die Universiteit van die Vrystaat. Volgens Anné Calitz, takvoorsitter van AfriForum Jeug Kovsies, vorm dié bewusmakingstoer deel van die Solidariteit Beweging se verset-aksie teen plaasmoorde en die poging om plaasmoorde tot ’n prioriteitsmisdaad verklaar te kry en te verseker dat spesialiseenhede in landelike gebiede ingestel word.
War of the Flea is vervaardig deur Rian van der Walt en vertel aan die hand van statistieke, onderhoude en foto’s hoe boere in Suid-Afrika wreed vermoor word. In die dokumentêr word onderhoude gevoer met politieke navorsers en misdaadkenners, terwyl ondersoek ingestel word na die redes vir plaasmoorde. War of the Flea is beskikbaar by www.waroftheflea.co.za.